«Γκάζωσε» και προκρίθηκε ο Ολυμπιακός.



Οι «ερυθρόλευκοι» επέβαλαν τους κανόνες τους στο Καραϊσκάκη κόντρα στην Ξάνθη και με το 3-1 σφράγισαν πρόκριση για τα προημιτελικά του Κυπέλλου, σε συνδυασμό με το 0-0 του πρώτου ματς στα Πηγάδια.



Δύο γκολ ο Ποντένσε, ο οποίος ξεκλείδωσε την αντίπαλη άμυνα με το γκολ του στο 29’ έπειτα από τρομερή κάθετη του Νάτχο, ενώ ζευγάρωσε τα τέρματά του στο 61’ και ενώ ο Χασάν είχε σκοράρει ενδιάμεσα (52’). Μείωσαν οι φιλοξενούμενοι στο 75’ με πέναλτι που εκτέλεσε ο Μπρίτο και το οποίο κέρδισε ο Μπαξεβανίδης για χέρι του Τσιμίκα.



Ντεμπούτο έκανε ο Σολδάνο, ο οποίος πέρασε στο 64’ και είχε καλή ευκαιρία στο 84ο λεπτό.



Πολύ πειστική εμφάνιση από την ομάδα του Μαρτίνς, που έφτιαξε αρκετές καλές ευκαιρίες και έπιασε καλό ρυθμό. Έπεσε η απόδοσή της μετά το 3-0, αλλά κυρίως στο τελευταίο τέταρτο, στο οποίο αγωνίστηκε με δέκα παίκτες, αφού έγινε αναγκαστική αλλαγή ο Μπουχαλάκης (είχε περάσει ως αλλαγή) σε σημείο που είχε κλείσει τις αλλαγές ο Πορτογάλος τεχνικός.



Πως ξεκίνησαν









Το ματς



Αναμενόμενο ήταν σε γενικές γραμμές το… σκηνικό στο πρώτο μέρος. Ο Ολυμπιακός, ο οποίος θεωρητικά είχε αποκτήσει προβάδισμα από το πρώτο ματς, απέκτησε την πρωτοβουλία των κινήσεων με το «καλημέρα», μπήκε με φούρια στον αγωνιστικό στοχεύοντας σε ένα γρήγορο γκολ. Με αποτέλεσμα να κάνει δύο επισκέψεις στην αντίπαλη περιοχή στο πρώτο τρίλεπτο. Όσο κυλούσε ο χρόνος, όλο και ζεσταινόταν και ρόλαρε επιθετικά η ομάδα του Μαρτίνς, η οποία έφτασε να έχει 77%-23% κατοχή της μπάλας κοντά στο πρώτο τέταρτο, χωρίς να πρόκειται για ανούσια υπεροχή.







Πίεζε την Ξάνθη, που είχε παθητικό ρόλο, την είχε κλείσει στην περιοχή της και την ανάγκασε σε ρόλο κομπάρσου σε ένα μεγάλο μέρος του πρώτου ημιχρόνου. Είχε πολλές τελικές και οι περισσότερες από αυτές ήταν καλές ευκαιρίες, ενώ άλλες κόπηκαν τελευταία στιγμή. Όπως το τετ-α-τετ του Τσιμίκα (11’) με τον Ζίβκοβιτς, που τον νίκησε, την σκαστή και άστοχη κεφαλιά του Μασούρα (15’), προτού βάλει το γκολ, το οποίο σημειώθηκε στο 29ο λεπτό. Ο Νάτχο έκανε φανταστική κάθετη για τον Ποντένσε, που πλάσαρε ψύχραιμα τον πορτιέρε της ακριτικής ομάδας.



Λίγο πριν, οι φιλοξενούμενοι έφτιαξαν την καλύτερή τους φάση στο πρώτο ημίχρονο (και γενικότερα στο ματς), με τον Σιλά να βρίσκει… στρέμματα μπροστά του από τ’ αριστερά και να βγάζει στον Κάστρο που ήταν στην καρδιά της περιοχής, αλλά δεν βρήκε καλά την μπάλα. Ο Πορτογάλος εξτρέμ του Ολυμπιακού είχε φάση και για δεύτερο γκολ (στο β’ μέρος το πέτυχε), αλλά ο Ζίβκοβιτς πήρε ρεβάνς. Το πρώτο μέρος έκλεισε με 10(7)-1(0) και 73%-27% κατοχή της μπάλας.







Με φόρα, έχοντας περισσότερους ανοιχτούς χώρους μπροστά του, μπήκε στο δεύτερο ημίχρονο ο Ολυμπιακός, αλλά αυτήν τη φορά ήταν και πιο αποτελεσματικός. Όχι, βέβαια, από την αρχή. Η φάση του Ποντένσε (46’) ζέστανε τους ερυθρόλευκους και ακόμα πιο πολύ αυτή του Νάτχο (48’), που είδε τον γκολκίπερ της Ξάνθης να διώχνει εξαιρετικά το σουτ που έπιασε από το ύψος του πέναλτι. Από σχεδόν ίδιο σημείο δεν χαρίστηκε ο Χασάν μετά από συνεργασία με τον Φορτούνη.



Ο Αιγύπτιος δεν βρήκε εστία με προβολή λίγο μετά (56’), αλλά βρήκε ο Ποντένσε για να πετύχει αυτός δεύτερο προσωπικό γκολ (61’), λίγο πίσω από το σημείο που είχε σκοράρει ο συμπαίκτης του, έπειτα από κακό διώξιμο της αντίπαλης άμυνας. Κάπου εκεί άρχισε να ρίχνει στροφές ο Ολυμπιακός, με τον Μαρτίνς να έχει ξεκινήσει λίγο πριν το φρεσκάρισμα της ενδεκάδας.



Η εντελώς ακίνδυνη μέχρι εκείνο το σημείο Ξάνθη βρήκε ένα γκολ από το πουθενά, με το χέρι του Τσιμίκα έπειτα από τη σέντρα του Μπαξεβανίδη. Μάλιστα, λίγο πριν ο Μπουχαλάκης, ο οποίος είχε περάσει ως αλλαγή στο 55’ τραυματίστηκε και άφησε την ομάδα του με 10, αφού είχε κλείσει τις αλλαγές ο Πορτογάλος. Ο Ολυμπιακός υποχώρησε, έδωσε μέτρα στον αντίπαλο, προσπαθώντας να μπαλώσει έτσι το αριθμητικό μειονέκτημα και ποντάροντας στις κόντρα επιθέσεις.



Επί της ουσίας δεν αγχώθηκε ιδιαίτερα η ομάδα του Πειραιά, είχε και ευκαιρία με τον Σολδάνο, που αστόχησε και έφτασε στην πρόκριση.







Τα highlights







Σα, Τσιμίκας, Μιράντα, Μεριά, Τοροσίδης, Γκιγέρμε (55' Μπουχαλάκης), Νάτχο, Φορτούνης (58' Χριστοδουλόπουλος), Ποντένσε (64' Σολδάνο), Μασούρας, Χάσαν.Χουτεσιώτης, Ελαμπντελαουί, Βοΐλης και Μαρτίνης.Ζίβκοβιτς, Μπαξεβανίδης, Λισγάρας, Κασάδο, Σιλά, Μελιόπουλος, Καμαρά, Κοβάτσεβιτς (46' Μπαριέντος), Ντουρίτσκοβιτς (56' Καντά), Μπρίτο, Κάστρο (68' Ντίρεσταμ).Στον πάγκο έμειναν: Γκαραβέλης, Σαρπόνγκ, Θυμιάνης, Ντα Κόστα.Γεώργιος Τζοβάρας (ΕΠΣ Φθιώτιδας)Δαμιανός Ευθυμιάδης (ΕΠΣ Πιερίας), Αντώνιος Δίπλαρης (ΕΠΣ Καρδίτσας)